Deg yixef-a, newwi-d awal ɣef tbadutin n wungal d wullis, imi d-nemmeslay ɣef wungal aqbayli d umezruy-ines, nehḍer-d ɣef tsiwelt i d-yettilin deg wungal, syin nɛedda ɣer wayen yerzan tamarut d ugzul n wungal-a Iḥulfan, d tbadutin n usentel, d tɣessa n tsiwelt, ayen akk i tesɛa d aferdis, syin nɛedda ɣer tsentalant amek i d-tettili, iwakken nelḥeq nessufeɣ-d iwudam akk i yellan deg-s, anda nessaweḍ belli tasiwelt tesɛa azal ameqqran yettɛawanen akken ad negzu ungal, yes-sen ara nebdu tigzi-ines, d iferdisen i ilaqen war nutni ur tettili ara tesleḍt .